Šarnelės piliakalnis
Mažeikių apskrityje, Sedos valsčiuje, Šarnelės kaime, prie vieškelio, einančio nuo Barstyčių miestelio į Žemaičių Kalvarijos miestelį, dešinėje kelio pusėje, yra aukštokas kalnas, kurį žmonės vadina Pilele arba Pilies kalnu. Aplink visą kalną eina klampios pelkės – tyrelės, tik iš šiaurės pusės yra lengviau prieinama. Seni žmonės pasakoja, kad tą Pilelę supylė milžinai, kiti pasakoja – kad švedai, bet daugumas sako, kad čia senovėje buvusi žemaičių pilis. 

Dešinėje kalno pusėje, vakariniame šone, sako, seniau buvusi skylė – urvas, kuris ėjęs į patį kalno vidurį. Dabar dar yra lyg kieno išrausta duobė. Tame urve gyvenusi kažkokia ne visiems matoma baidyklė – baisybė, kuri baidydavusi žmones, einančius pro kalną, arba apmonydavusi akis.

Padavimai
Padavimai apie milžinus